

**EΛΛΗΝΙΚΗ ΔΗΜΟΚΡΑΤΙΑ** Πολύγυρος, 18-06-2019

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ** Αριθ. Πρωτ.: 4671

**ΚΑΙ ΘΡΗΣΚΕΥΜΑΤΩΝ**

**ΠΕΡΙΦ/ΚΗ Δ/ΝΣΗ Π.Ε.& Δ.Ε.**

**ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ Α/ΘΜΙΑΣ ΕΚΠ/ΣΗΣ ΧΑΛΚΙΔΙΚΗΣ**

**ΤΜΗΜΑ Γ΄ΠΡΟΣΩΠΙΚΟΥ**

-------------  **ΠΡΟΣ: Σχολικές Μονάδες ΔΠΕ Χαλκιδικής**

Ταχ.Δ/νση : 22ας Απριλίου 6β

Ταχ.Κώδικ. : 63 100 ΠΟΛΥΓΥΡΟΣ

### Πληροφορίες : Β. Ντάφου

Τηλέφωνο : 23710-21207

TELEFAX : 23710-24235

e-mail : mail@dipe.chal.sch.gr

**Θέμα : Αναλήψεις Υπηρεσίας εκπαιδευτικών με τη λήξη του διδακτικού έτους 2018-2019.**

Σε σχέση με τη λήξη του διδακτικού έτους 2018-2019 σας ενημερώνουμε ότι **την Παρασκευή 21 Ιουνίου 2019**, οι αναλήψεις υπηρεσίας των εκπαιδευτικών με οργανική στη Διεύθυνση Π.Ε Χαλκιδικής, θα υποβληθούν, όπως παρακάτω:

1. Οι νεομετατιθέντες εκπαιδευτικοί στη Δ.Π.Ε. Χαλκιδικής από άλλους Νομούς, **θα υποβάλουν ανάληψη υπηρεσίας είτε αυτοπροσώπως είτε με fax ή e-mail** στη Διεύθυνση Π.Ε. Χαλκιδικής(αποστολή πρωτοτύπου μέσω ταχυδρομείου), εφόσον δεν ολοκληρώθηκαν οι οριστικές τοποθετήσεις τους σε σχολικές μονάδες.
2. **Οι εκπαιδευτικοί της ΔΠΕ Χαλκιδικής οι οποίοι πήραν Βελτίωση θέσης – Οριστική τοποθέτηση εντός ΠΥΣΠΕ** θα παρουσιαστούν στην παλιά οργανική τους διότι δεν έχει εκδοθεί η απόφαση από την Περιφερειακή Διεύθυνση Κεντρικής Μακεδονίας. Οι εκπαιδευτικοί αυτοί θα αναλάβουν υπηρεσία στη νέα τους οργανική θέση μετά την έκδοση της σχετικής Απόφασης και όποτε αυτή πραγματοποιηθεί.
3. Οι εκπαιδευτικοί που κατά το τρέχον σχολικό έτος 2018-2019 υπηρετούν στο σχολείο που έχουν οργανική, **δεν θα υποβάλουν ανάληψη υπηρεσίας.**
4. Οι εκπαιδευτικοί που κατά το τρέχον σχολικό έτος 2018-2019 **βρίσκονται στη ΔΙΑΘΕΣΗ**, ανεξαρτήτως του σχολείου που υπηρετούν, **δεν θα υποβάλουν ανάληψη υπηρεσίας**, καθώς η προσωρινή τοποθέτησή τους στο σχολείο, ισχύει μέχρι 31-08-2019.
5. Οι εκπαιδευτικοί που κατά το τρέχον σχολικό έτος 2018-2019 **έχουν οργανική θέση σε ΣΧΟΛΕΙΟ ΑΝΑΣΤΟΛΗΣ**, ανεξαρτήτως του σχολείου που υπηρετούν, **δεν θα υποβάλουν ανάληψη υπηρεσίας**, καθώς η προσωρινή τοποθέτησή τους στο σχολείο υπηρέτησης, ισχύει μέχρι 31-08-2019.
6. Οι εκπαιδευτικοί που κατά το τρέχον σχολικό έτος 2018-2019 **υπηρετούν σε άλλο σχολείο** από αυτό που έχουν οργανική **με απόσπαση εντός Π.Υ.Σ.Π.Ε.**, θα υποβάλουν ανάληψη υπηρεσίας **στο σχολείο οργανικής τους**, η οποία θα διαβιβαστεί στο Πρωτόκολλο της Διεύθυνσης Π.Ε. Χαλκιδικής από τους Διευθυντές/Προϊσταμένους των σχολείων.
7. Οι εκπαιδευτικοί που κατά το τρέχον σχολικό έτος 2018-2019 **υπηρετούν σε άλλο Π.Υ.Σ.Π.Ε.**, θα υποβάλουν ανάληψη υπηρεσίας **στο σχολείο οργανικής τους, είτε αυτοπροσώπως είτε με φαξ είτε με e-mail**. Οι Διευθυντές των σχολείων οργανικής θα πρέπει να έρθουν σε επικοινωνία με τους εκπαιδευτικούς και στην συνέχεια να διαβιβάσουν τις αναλήψεις στη Διεύθυνση Π.Ε. Χαλκιδικής.
8. **Οι εκπαιδευτικοί της Δευτεροβάθμιας Εκπαίδευσης**, που κατά το τρέχον σχολικό έτος 2018-2019 υπηρετούν σε Δημοτικά Σχολεία της Διεύθυνσης Χαλκιδικής, θα παρουσιαστούν στη Δ.Δ.Ε. Χαλκιδικής.
9. Οι εκπαιδευτικοί που θα αναλάβουν ταυτόχρονα και καθήκοντα Προϊσταμένου (επιστρέφοντας σε ολιγοθέσια Δ.Σ. ή Ν/Γ) πρέπει να ενημερωθούν από τον αποχωρούντα Προϊστάμενο για τυχόν εκκρεμότητες και να παραλάβουν το αρχείο της σχολικής μονάδας(και ό,τι άλλο προβλέπεται). Ταυτόχρονα πρέπει να κάνουν ανάληψη υπηρεσίας των καθηκόντων τους ως Προϊστάμενοι και να υποβάλλουν τις αναλήψεις υπηρεσίας στη Διεύθυνση.
10. Οι εκπαιδευτικοί που πρόκειται με το νέο σχολικό έτος να λάβουν μακροχρόνια άδεια (ανατροφής, άνευ αποδοχών κ.λ.π.) πρέπει να επικοινωνήσουν με τη Διεύθυνση και την κ. Μαργαρίτα Νικολαϊδου στο τηλ. 2371021959)

Καλούνται οι εκπαιδευτικοί να ενημερώνονται από την ιστοσελίδα της Διεύθυνσης για οποιαδήποτε νέα οδηγία μπορεί να προκύψει.

Παρακαλούμε τους/τις Διευθυντές/-ντριες και Προϊσταμένους/-ες των σχολικών μονάδων να ενημερώσουν ενυπόγραφα τους/τις εκπαιδευτικούς.

**Η Δ/ΝΤΡΙΑ Π.Ε. ΧΑΛΚΙΔΙΚΗΣ**

**Ευτυχία Παπανικολάου**

**Συν.:** Έντυπα αναφοράς ανάληψης υπηρεσίας